Uffiċċju tal-Komunikazzjoni, Il-Korp tal-Pulizija ta' Malta .td_uid_2_615ec0192fc69_rand.td-a-rec-img{text-align:left}.td_uid_2_615ec0192fc69_rand.td-a-rec-img img{margin:0 auto 0 0} Read in English . Tfajla ta' 25 sena ġiet arrestata t-Tnejn li għadda wara li nstabet bid-droga fl-Ajruport Internazzjonali ta' Malta. It-tfajla, li hija mir-Repubblika Domenikana, waslet Malta minn Madrid u kienet arrestata f'ħidma konġunta bejn il-Pulizija tal-Iskwadra ta' Kontra d-Droga u d-Dipartiment tad-Dwana. Fuq it-tfajla nstabu 90 kapsula ta' droga suspettata kokaina b'valur fit-triq ta' kważi €120,000. Hija qiegħda tinżamm fil-lock-up tal-Kwartieri Ġenerali tal-Pulizija sakemm titressaq il-Qorti llum għall-ħabta tal-10am quddiem il-Maġistrat tal-Għassa Claire Strafrace Zammit. Il-Pulizija qalu fi stqarrija li din kienet it-tieni sejba ta' droga kokaina fl-Ajruport Malti. It-Tnejn li għadda ġew arrestati tliet persuni li waslu minn Madrid u nstabu b'sustanza suspettata kokaina wkoll. Aqra aktar: Sejba ta' madwar 5kg droga kokaina; arrestati tliet persuni "Kemm il-Pulizija kif ukoll id-Dipartiment tad-Dwana qed jintensifikaw it-tfittxijiet tagħhom fuq dawn it-titjiriet li ġejjin minn Madrid, anke permezz ta' klieb imħarġa għal dan l-iskop," spjegaw il-Pulizija. Huma qalu wkoll li dwar dan il-każ infetħet inkjesta Maġisterjali mmexxija mill-Maġistrat Lara Lanfranco li ħatret diversi esperti. .td_uid_3_615ec019300f0_rand.td-a-rec-img{text-align:left}.td_uid_3_615ec019300f0_rand.td-a-rec-img img{margin:0 auto 0 0}